CELEX: 32010R0413
Language: bg
Date: 2010-05-12 00:00:00
Title: Регламент (ЕС) № 413/2010 на Комисията от 12 май 2010 година за изменение на приложения III, IV и V към Регламент (ЕО) № 1013/2006 на Европейския парламент и на Съвета относно превози на отпадъци с цел отразяване на промените, приети с Решение С(2008) 156 на Съвета на ОИСР (Текст от значение за ЕИП)

13.5.2010   
            
            
               BG
            
            
               Официален вестник на Европейския съюз
            
            
               L 119/1
            
         РЕГЛАМЕНТ (ЕС) № 413/2010 НА КОМИСИЯТА
   от 12 май 2010 година
   за изменение на приложения III, IV и V към Регламент (ЕО) № 1013/2006 на Европейския парламент и на Съвета относно превози на отпадъци с цел отразяване на промените, приети с Решение С(2008) 156 на Съвета на ОИСР
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1013/2006 на Европейския парламент и на Съвета от 14 юни 2006 г. относно превози на отпадъци (1), и по-специално член 58, параграф 1, буква а) от него,
   като има предвид, че:
   
               (1)
            
            
               На 8-ото си заседание, проведено през декември 2005 г., Работната група по предотвратяването на генерирането и по рециклирането на отпадъците към Организацията за икономическо сътрудничество и развитие (ОИСР) постигна съгласие да внесе яснота в текста по позиция В1030 от приложение IX към Базелската конвенция. Изменението на посочената позиция бе прието с Решение С(2008) 156 на Съвета на ОИСР, но сега трябва да бъде одобрено съгласно Базелската конвенция. Докато се очаква одобрението от Конференцията на страните по Базелската конвенция и изменението на приложение V към Регламент (ЕО) № 1013/2006, е целесъобразно посоченото разяснение да бъде включено в законодателството на Съюза.
            
         
               (2)
            
            
               На 11-ото си заседание, проведено през април 2008 г., Работната група по предотвратяването на генерирането и по рециклирането на отпадъците към ОИСР постигна съгласие да измени текста по позиция АА010 от „жълтия“ списък на отпадъците. Изменението на текста по посочената позиция бе прието с Решение C(2008) 156 на Съвета на ОИСР. Следователно е целесъобразно посоченото изменение да бъде отразено в законодателството на Съюза.
            
         
               (3)
            
            
               Поради това Регламент (ЕО) № 1013/2006 следва да бъде съответно изменен.
            
         
               (4)
            
            
               Мерките, предвидени в настоящия регламент, са в съответствие със становището на комитета, създаден по силата на член 18 от Директива 2006/12/ЕО на Европейския парламент и на Съвета (2),
            
         ПРИЕ НАСТОЯЩИЯ РЕГЛАМЕНТ:
   Член 1
   Приложения III, IV и V към Регламент (ЕО) № 1013/2006 се изменят в съответствие с приложението към настоящия регламент.
   Член 2
   Настоящият регламент влиза в сила на третия ден след публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 12 май 2010 година.
      
         
            За Комисията
         
         
            Председател
         
         José Manuel BARROSO
      
   
   
      (1)  ОВ L 190, 12.7.2006 г., стр. 1.
   
      (2)  ОВ L 114, 27.4.2006 г., стр. 9.
   
      ПРИЛОЖЕНИЕ
      Приложения III, IV и V се изменят, както следва:
      
                  1.
               
               
                  В приложение III, част I третата алинея се заменя със следния текст:
                  „За целите на настоящия регламент:
                  
                              а)
                           
                           
                              всяко позоваване на списък A в приложение IX към Базелската конвенция се счита за позоваване на приложение IV към настоящия регламент;
                           
                        
                              б)
                           
                           
                              в текста на позиция B1020 от Базелската конвенция терминът „окончателно пресовани форми“ включва всички метални недиспергируеми (3) форми на скрапа, изброени в нея;
                           
                        
                              в)
                           
                           
                              текстът на позиция В1030 от Базелската конвенция следва да се чете: „Остатъци, съдържащи труднотопими метали“;
                           
                        
                              г)
                           
                           
                              частта от текста на позиция B1100 от Базелската конвенция, която се отнася до „Шлаки от обработка на мед“ и т.н., не се прилага, а вместо нея се прилага текстът на (ОИСР) позиция GB040 от част II;
                           
                        
                              д)
                           
                           
                              текстът на позиция B1110 от Базелската конвенция не се прилага, а вместо него се прилагат текстовете на (ОИСР) позиции GC010 и GC020 от част II;
                           
                        
                              е)
                           
                           
                              текстът на позиция B2050 от Базелската конвенция не се прилага, а вместо него се прилага текстът на (ОИСР) позиция GG040 от част II;
                           
                        
                              ж)
                           
                           
                              счита се, че посочените в позиция B3010 от Базелската конвенция отпадъци от флуорирани полимери включват полимерите и съполимерите на флуорирания етилен (ПТФЕ — политетрафлуоретилен).“
                           
                        
            
                  2.
               
               
                  В приложение IV, част II позиция АА010 се заменя със следното:
                  
                              „AA010
                           
                           
                              261900
                           
                           
                              Обгар, окалина и други отпадъци от производството на чугун и стомана (3)“.
                           
                        
            
                  3.
               
               
                  В приложение V, част 3, списък Б позиция АА010 се заменя със следното:
                  
                              „AA010
                           
                           
                              261900
                           
                           
                              Обгар, окалина и други отпадъци от производството на чугун и стомана (5)“.